Source: https://www.juridice.ro/502251/comisia-juridica-camerei-deputatilor-adoptat-un-proiect-de-lege-care-confera-imunitate-sporita-judecatorilor-ccr.html
Timestamp: 2019-10-22 01:20:47+00:00

Document:
JURIDICE.ro » Comisia juridică a Camerei Deputaţilor a adoptat un proiect de lege care conferă imunitate sporită judecătorilor CCR
Marți, 28 martie 2017, Comisia juridică a Camerei Deputaților a adoptat proiectul de lege care oferă imunitate sporită judecătorilor Curții Constituționale, potrivit ziare.com.
Proiectul de lege pentru modificarea legii de organizare și funcționare a CCR a fost adoptat cu 14 voturi „pentru” și trei voturi „împotrivă” și prevede că:
„Judecătorii CCR nu pot fi urmăriți penal, reținuți, arestați sau percheziționați sau trimiși în judecată penală decât cu încuviințarea plenului Curții Constituționale, la cererea ministrului Justiției, sesizat de procurorul general al Parchetului de pe lângă Înalta Curte de Casație și Justiție. Încuviinţarea se dă cu votul a două treimi din numărul judecătorilor CCR, după ascultarea judecătorului în cauză.”
De asemenea, proiectul de lege prevede că, pentru infracțiuni săvârșite de judecătorii CCR, urmărirea penală și trimiterea în judecată se face numai de către Parchetului de pe lângă ÎCCJ, iar competența de judecată aparține ÎCCJ.
„În caz de infracțiune flagrantă, judecătorii CCR pot fi reținuți și supuși percheziției, ministrul Justiției informându-l de îndată pe președintele CCR și solicitând, dacă este cazul, încuviințarea Curții pentru urmărirea penală și arestare. Judecătorul trimis în judecată penală poate fi suspendat prin decizia plenului CCR adoptată cu votul al două treimi din membrii CCR. În cazul unei decizii de achitare suspendarea încetează, iar în cazul unei decizii definitive de condamnare mandatul de judecător al Curții încetează de drept.”
CCR nu a transmis un punct de vedere asupra proiectului.
Proiectul va ajunge la votul final al Camerei Deputaților, apoi va fi transmis Senatului, în calitate de for decizional.
Aflaţi mai mult despre CCR, Comisia Juridica a Camerei Deputatilor, Curtea Constituţională a României, imunitate, proiect de lege

References: CCR

 CCR 
 CCR 
 CCR 
 CCR 
 CCR 

CCR